Bruselj, 29.9.2004

KOM(2004) 618 končno

2004/0213 (CNS)

Predlog

ODLOČBA SVETA

o spremembi Odločbe 439/2000/ES z dne 29. junija 2000 o finančnem prispevku Skupnosti k izdatkom, ki so jih imele nekatere države članice pri zbiranju podatkov, ter za financiranje študij in pilotnih projektov za izvajanje skupne ribiške politike

(predložena s strani Komisije)

OBRAZLOŽITVENI MEMORANDUM

Namen te odločbe je prilagoditi obdobje uporabe Odločbe (ES) št. 439/2000[1] z dne 29. junija 2000 o finančnem prispevku Skupnosti k izdatkom, ki so jih imele nekatere države članice pri zbiranju podatkov, ter za financiranje študij in pilotnih projektov za izvajanje skupne ribiške politike (SRP).

Odločba (ES) št. 439/2000 zajema obdobje od 2000 do 2005. Je tesno povezana z Uredbo (ES) št. 1543/2000[2] z dne 29. junija 2000 o vzpostavitvi okvira Skupnosti za zbiranje in vodenje podatkov, ki so potrebni za izvajanje SRP, ki določa, da države članice pripravijo nacionalni program za šestletna obdobja. Vendar mora prvo programsko obdobje izjemoma zajemati leta 2002 do vključno 2006, zbiranje in vodenje podatkov v letu 2001 pa je bilo organizirano s pozivi za zbiranje predlogov in javnimi razpisi prav tako v skladu z Odločbo (ES) 439/2000.

Države članice, ki želijo prejeti finančni prispevek k izdatkom, ki jih bodo imele v prvem programskem obdobju od 1. januarja 2002 do 31. decembra 2006, morajo Komisiji najkasneje do 31. maja 2001 predložiti svoje napovedi za letne izdatke za to obdobje, ki jim najkasneje do 31. maja vsako leto sledijo letne dopolnitve. Na podlagi te informacije se mora Komisija vsako leto odločiti o upravičenosti napovedanih izdatkov in o znesku finančne pomoči Skupnosti za naslednje leto. Priprava nacionalnih programov za 2002 do 2006 in ustrezna Odločba Komisije za njihovo sofinanciranje naj bi bili zato opravljeni v letu pred njihovim izvajanjem.

Vendar so države članice zaradi poznega sprejetja izvedbenih pravil za uporabo Uredbe (ES) št. 1543/2000 svoje nacionalne programe in napovedi izdatkov namesto maja 2001 predložile šele jeseni 2001. Zaradi te pozne predložitve na eni strani in dolgotrajnega postopka preučitve (s pomočjo zunanjih svetovalcev) na drugi strani je namenska porazdelitev sredstev za prvo izvajanje (2002) v letu poprej (2001) nemogoča. Namesto tega je prevzem obveznosti za izdatke potekal 2002, v letu izvajanja. Isti pojav odloženega upravnega in finančnega cikla se je ponovil 2003 in 2004. Zato bo odločba Komisije o znesku finančne pomoči Skupnosti k izdatkom, ki bodo nastali v 2006, namesto 2005 pripravljena in sprejeta šele v letu 2006.

Zato se predlaga, da se referenčno obdobje iz drugega odstavka člena 1 iz 2000 do 2005 spremeni v 2001 do 2006.

Referenčni znesek iz člena 1 Odločbe 439/2000/ES ne odraža več dejanskih potreb, kakor so se pokazale v preteklih letih, niti dopolnjenih ocen za naslednja leta. Ob tem ne upošteva potreb novih držav članic. Referenčni znesek je zato treba prilagoditi dopolnjenim ocenam.

2004/0213 (CNS)

Predlog

ODLOČBA SVETA

o spremembi Odločbe 439/2000/ES z dne 29. junija 2000 o finančnem prispevku Skupnosti k izdatkom, ki so jih imele nekatere države članice pri zbiranju podatkov, ter za financiranje študij in pilotnih projektov za izvajanje skupne ribiške politike

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije[3],

ob upoštevanju mnenja Evropskega parlamenta[4],

ob upoštevanju naslednjega:

(1) Odločba Sveta 439/2000/ES[5] določa, da lahko Skupnost odobri finančni prispevek k izdatkom, ki so jih imele države članice z zbiranjem podatkov o ribištvu v okviru Skupnosti, določenem z Uredbo Sveta (ES) št. 1543/2000[6] za obdobje od 2002 do vključno 2006.

(2) Zbiranje in vodenje podatkov v letu 2001 je bilo organizirano s pozivi za zbiranje predlogov in javnimi razpisi v skladu z Odločbo 439/2000/ES.

(3) Priprava nacionalnih programov in ustrezna Odločba Komisije o njihovem sofinanciranju za finančno pomoč k izdatkom, ki so jih imele nekatere države članice v obdobju od 2002 do 2006, sta bila načrtovani v letu pred njihovim izvajanjem. Zato je v členu 1 Odločbe 439/2000/ES določeno obdobje za oddajo vloge od 2000 do 2005.

(4) Zaradi podcenjevanja trajanja potrebnih upravnih in finančnih postopkov postopka priprave in odločanja ni bilo mogoče izpeljati v letu pred izvajanjem nacionalnih programov. Izkazalo se je, da se bodo upravni in finančni postopki izvajali v istem letu kot samo izvajanje programov. Zato je treba v členu 1 Odločbe 439/2000/ES določeno referenčno obdobje spremeniti, tako da bo zajeto obdobje izvajanja od 2001 do 2006.

(5) Referenčni znesek iz člena 1 Odločbe 439/2000/ES ne odraža več dejanskih potreb, kakor so se pokazale v preteklih letih, niti dopolnjenih ocen za naslednja leta. Ob tem ne upošteva potreb novih držav članic. Referenčni znesek je zato treba prilagoditi dopolnjenim ocenam.

(6) Odločbo 2000/439/ES je zato treba ustrezno spremeniti –

SPREJEL NASLEDNJO ODLOČBO:

Člen 1

Odločba 2000/439/ES se spremeni na naslednji način:

(1) V členu 1(2) se prvi stavek nadomesti z naslednjim:

“Finančni referenčni znesek za izvajanje ukrepov, za katere je določena finančna pomoč za obdobje od 2001 do 2006, znaša [164,5] milijonov EUR.”

(2) V členu 4(3)(b) se besede “za naslednje leto” zbrišejo.

Člen 2

Ta odločba je naslovljena na države članice.

V Bruslju,

Za Svet

Predsednik

+++++ TABLE +++++

LEGISLATIVE FINANCIAL STATEMENT – ANNEX

+++++ TABLE +++++

[1] UL L 176, 15.7.2000, str. 42.

[2] UL L 176, 15.7.2000, str. 1.

[3] UL C […], […], str. […].

[4] UL C […], […], str. […].

[5] UL L 176, 15.7.2000, str. 42.

[6] UL L 176, 15.7.2000, str. 1.